Djeco: Little cooperation – Együtt a jégtáblán (együttműködős társasjáték kicsiknek) DJ08555

4 hideget kedvelő bundás barát próbál a jégkunyhóba jutni a sarkvidéken. De nagyon óvatosnak kell lenniük, mert a jégtáblákat összekötő híd bármikor összedőlhet!

Ez a játék a gyermekektől együttműködést vár, arra tanítja meg őket, hogyan tudnak EGYÜTT játszani és nyerni.

Ajánlott életkor: 2,5 – 5 éves gyerekeknek

Játékosok száma: 2-4 fő

Játékidő: kb. 10 perc

A doboz tartalma: 4 állatfigura, 3 játéktábla (1 meglékelt jégtábla, melyen halat is lehet fogni ez lesz a start-mező; 1 db jéghíd; 1 jégkunyhós jégtábla, ez lesz a cél), 6 facölöp, melyek a hidat tartják, 1 db dobókocka

A játék megkezdése előtt: a játéktábla három darabját helyezzétek a játéktér közepére. A két jégtábla közé kerüljön a hat pilléren álló jéghíd. A négy állatkát helyezzétek a lék köré a start-jégtáblán.

Játékszabály: a játékosok egymás után dobnak a dobókockával; a dobásnak megfelelően bármely állatot mozgathatják. A játékot kezdje a legfiatalabb játékos, aztán a többiek az óramutató járásával megegyezően kerülnek sorra.

Ha a dobókocka: - hidat mutat: a játékos bármely állatot a hídra helyezheti azok közül, akik a lék körül várakoznak

- jégkunyhót mutat: a hídon lévő állatok közül bármelyik a kunyhóba kerülhet

- jégkockát mutat: a jéghíd pillérei olvadoznak… a játékosnak egy pillért el kell távolítania a híd alól

A játék győztese: a játékosok ebben a játékban együtt nyernek, vagy veszítenek.

A résztvevők akkor győznek, ha az összes állatot a jégkunyhóba menekítik, még mielőtt a híd összedől.

Ha a híd összedől, és a 4 jóbarát bármelyike hiányzik a házikóból, úgy a játékosok nem voltak elég ügyesek; elvesztették a játékot… De ki akadályozna meg egy újabb próbálkozást? Játsszatok még egy kört, hátha több szerencsével jártok!